**Pártaöv**

XVII. század második fele

Aranyozott ezüstből készült a pártaöv. A díszítés itt-ott zöld és kék zománcozású. A pártaöv két tömör hajlított pántból, valamint tíz ezüst huzalból font szalagra erősített virág formájú boglárból áll. A boglárok száma eredetileg tizenegy lehetett. A szalag igen rongált és hiányos. Az öv továbbá karikába fűzött hét sodrott láncszemből áll, mely csuklósan járó, kampókkal akasztható a pántokhoz. E pántok két fő alkatrésze: öntött és vésett hajlított rekesz, melyből egymásba fonódó ág-, levél-, virág-, és lombdíszek emelkednek ki. A lombok között madár, oroszlán, szarvas, őz, nyúl és vadászeb miniatűr alakja ismerhető fel. A két pánt meglepően hasonlít egymáshoz, de a díszítés egyes alkatrészeinek elrendezése nem egyezik.

s.: 568 g

III.1925.8.